Bumm.sk | Két nőt támadott meg egy férfi Pozsonyban
Két nőt támadott meg egy férfi Pozsonyban
2016. június 1. szerda - 15:55
Kedden délután érkezett a bejelentés a rendőrség, hogy egy pozsonyi lakótelepen megtámadtak két nőt. A kiérkező járőrök őrizetbe vették az erőszakos férfit, tájékoztatta portálunkat Lucia Mihalíková, a rendőrség kommunikációs osztályának munkatársa.
A bejelentés szerint egy férfi egy lakóház előtt támadott meg két nőt. A helyszínen a rendőrség munkatársai megállapították, hogy valós a bejelentés és azonnal őrizetbe vették a férfit. Az egyik nő pozsonyi, a másik a Szenci járásból származik.
A férfit egy közeli rendőrőrsre vitték és garázdaság miatt eljárást indítottak ellene. Amennyiben beigazolódik a bűnössége hat hónaptól három évig terjedő szabadságvesztésre is ítélhetik a 42 éves Vladimírt.